Szvorák Katalin Szvorák Katalin - Müsorok
Kezdőlap Müsorok
LEMEZBEMUTATÓ KONCERTEK és ÖNÁLLÓ ESTEK
„VIGADJ BOLDOG PANNÓNIA”
- a népdaltól az egyházi énekig -
Szvorák Katalin Kossuth-díjas énekmûvész koncertjén felcsendülnek a legõsibb hitet erõsítõ népdalaink, legszebb himnuszaink, zsoltáraink és imádságaink. A magyar nyelvû egyházi ének valódi hungaricum, mert ebbe a mûfajba egyedülálló módon épültek be a magyar népi motívumok,dallamok. Az énekmûvész koncertje második részében hét felekezet énekkincsébõl válogat. Római katolikus, görög katolikus, református, evangélikus, unitárius, baptista és zsidó énekek csendülnek fel, egymást kiegészítve, az ökumenét és Isten dicsõségét hirdetve. Saját jellegzetes dallamvilágukkal éreztetik, hogy milyen parányi az ember az õt körülvevõ természethez képest. Az énekek olyan mûvészi köntöst kapnak Szvorák Katalin által, hogy képesek üzenetet közvetíteni az egyre jobban profanizálódó világ polgárainak is.
Szvorák Katalin: A TEREMTÉS DICSÉRETE - lemezbemutató
Szvorák Katalin koncertjén hét egyház Teremtést dicsérõ énekei csendültek fel. A görög katolikus, római katolikus, református, evangélikus, unitárius, baptista és zsidó énekek egymást követve-erõsítve és kiegészítve szólalnak meg saját jellegzetes dallamvilágukkal, éreztetve, hogy milyen parányi az ember az õt körülvevõ természethez képest. A Teremtés dicsérete egyben kortárszenei alkotás is, mely Pejtsik Péternek köszönhetõ. Az albumon a cselló, csembaló, hegedû, brácsa, orgona és fúvósok kísérete alázattal szolgálja az egyedi hangzásvilágú énekeket. A közremûködõk közt ott találjuk: Andrejszki Juditot, Kórodi Júliát és Pejtsik Pétert is. A lemezhez tartozó mûvészi kivitelû szövegkönyv illusztrációi Commenius Orbis Pictusából származnak.
Kudlik Júlia népszerû tv bemondó és Szvorák Katalin Kossuth-díjas népdalénekes szembefordulnak korunk sztereotípiáival. Olyan lemezt állítottak össze, ahol Kudlik Júlia saját gondolatai hangzanak el a szeretetrõl egyházi és világi megközelítésben és ehhez kapcsolódnak az énekek. Közös lemezük megállítja az idõt és a szeretet útját szorgalmazza. A mai manipulált világban nehéz szeretetet közvetíteni, bármiféle értéket õrizni, továbbörökíteni, de nem lehetetlen. Jókai Anna így vall a fél éve megjelent albumról: „Két, megszenvedett tisztaságú lélek ajándéka. A kicsorduló szeretet: szóban és énekben. A szeretet Istentõl árad és az emberi Én kelyhe fogadja magába. Töltekezzünk belõle, és osszuk meg a szomjazókkal.” Kudlik Júlia és Szvorák Katalin közös hitvallása reményt keltõ örömüzenet, hiszen a megfáradtaknak megnyugvást, a keresõknek válaszokat tartalmaz.
Szvorák Vokál: A CAPELLA - lemezbemutató
A legõsibb és legõszintébb hangszer az emberi hang, így ez az album egy önfeledt éneklés és testvéri látogatás különbözõ dallamcsaládoknál. Magyar népdaltípusok találkoznak egymással és megszólalnak a mellettünk élõ népek dalai is. A dalokban vándorló üzenet e tágabb hazában a "vox humana" küldetését vállaló mindenkori kisebbségek hitvallása is. Szvorák Katalin és egykori növendékei nemcsak „elénekelnek” valamit, hanem megszólaltatnak. Nemcsak elõadói az énekeknek, hanem újrateremtõi, életre keltõi.
Ének: Szvorák Katalin és Orbán Johanna, Paár Julianna, Tímár Sára
KERESEM A SZÓT... Szörényi Leventével és a Tárkány Mûvekkel – lemezbemutató
A koncerten újragondolt Szörényi -Bródy számok hallhatók Szvorák Katalin hangján, aki egykoron határontúli tinédzserként lelkesen danolászta takarítás közben ezeket a slágereket, nem is sejtve, hogy majd 45 év múltán ifjúsága „sólyommadarával” énekelheti õket ismét. Az elsõ Szvorák albumnak Szörényi Levente volt a zenei rendezõje (1986), a serdülõ Tárkány.-Kovács Bálint elsõ külföldi turnéján (1994) Szvorák Katalint kísérte, Paár Julcsi pedig egy ideig Szvorák-növendék lehetett a Zeneakadémián (2011). A Kossuth- és Liszt Ferenc-díjas énekesnõ legújabb lemezén három generáció kéznyújtása hallható, bizonyítva: a jó zene kortalan, mûfaj függetlenül megújulni képes és örökérvényû.
Kudlik Júlia népszerû tv bemondó és Szvorák Katalin Kossuth-díjas népdalénekes új lemezbemutatója
Hiszem, hogy ameddig – legalább – az adventi várakozás során képes elcsendesedni a világ: van remény! - s ameddig legalább ilyenkor képes magába szállni az ember: van esély! - hallható Szvorák Katalin és Kudlik Júlia Várakozás c. új lemezén.
Advent kapcsán – többek között – a várni tudásról, a türelemrõl, a megállásról, az elcsendesedésrõl, a lelki – fizikai megújulást adó pihenésrõl, az egyedüllétrõl, összeszedettségrõl, gazdagságról, a csend hatalmáról és gyógyító erejérõl is szó esik.
Teszik ezt egy olyan korban, amikor a tevékenységi lázban égõ, láthatatlan mókuskerékben fáradhatatlanul rohanó, megállni képtelen szuperemberekre mindenhonnan ömlik az akusztikus-, és képi- információ- cunami.
Megoldást is kínálnak, amelyhez némi bátorság, akarat és merészség szükségeltetik.
Bátorság a befelé-forduláshoz, akarat a belsõ csend megteremtéséhez, valamint merészség az örök értékek megvallásához és az ezek mentén való tájékozódáshoz.
A gondolatok között elhangzó dalok segítenek megérteni, feldolgozni és elfogadni a „várakozás” során felmerülõ gondolatokat.
Szvorák Katalin Kossuth-díjas énekmûvész koncertje gyermekeknek
Szvorák Katalin koncertje ékes bizonyítéka lesz annak, hogy az évszázadok alatt letisztult, eredeti magyar népdal érzékenyebbé és gazdagabbá teheti a gyermek és a felnõtt lelkét egyaránt és hogyan tükrözõdik a világ a gyermek lelkében. A közismert magyar gyermekdalok óvodások és kisiskolások kedvencei lesznek élvezetes dallam- és szövegviláguknak köszönhetõen. A gyermekjátékdalok, kiolvasók, mondókák, nyelvtörõk mellett lesz dudacsúfolás, cseh-héber-horvát-lengyel altatódal, szlovák-magyar dallampárhuzamok, lesz daltanulás, közös játék és elhangzik Szvorák Katalin 1988-ban megjelent gyereklemezének címadó dala az Iglice szívem is, mely a közel 12 éve mûködõ prágai Iglice Egylet nevének ihletõje volt.
FOLK-PACK - kortárs free folk
A rendhagyó koncert izgalmas zenei utazás térben és idõben, izgalmas kísérlet a népdalok társítására, összecsengésére, ahol újszerû megszólalásban, új zenei köntösben csendülnek fel különbözõ tájak és emberek énekei.
A zene, a dallamok nem ismernek határokat, így a szárnyaló dalvándorlás váratlan variációkkal, különbözõ nemzetek alig ismert népdalváltozataival, népzenére épülõ improvizációkkal igazi zenei csemegének ígérkezik. A mûsor nemcsak különbözõ dallamcsaládok találkozója, de az elhangzó dallam- és szövegpárhuzamok, áthallások, variánsok vándorlása egy kortárszenei kódexé válnak, mert az önfeledt éneklést önfeledt muzsika kíséri.
A Kárpát-medencében a régizene, egyházi zene és népzene számos ponton találkozik. A koncert hallgatói nemcsak mûfajok barátságos egymásra találásának lehetnek tanúi, de egy izgalmas utazásnak: térben, idõben és zenében. Az elhangzó áthallások, variánsok vándorlása egy zenetörténeti összefoglalás, egy önfeledt éneklés, egy betekintés a régi zene századaiba és egyházi énekeinkbe, ahol népdalpárhuzamok váltják egymást, vetélkednek virágénekek, valamint egyházi dallamok népiesülve hajlanak át népdalokká.
A koncerten felcsendülnek a legszebb magyar himnuszok, zsoltárok és imádságok is. Világszinten népénekeink a leggazdagabbak, így a magyar nyelvû egyházi ének valódi hungaricum.
A Liszt-, Kodály-, Bartók Béla- és Kossuth-díjjal kitüntetett énekmûvész legszebb, legõsibb és legõszintébb hangszere: az emberi hang. A dalokban vándorló üzenet e tágabb hazában a "vox humana" küldetését vállaló mindenkori kisebbségek hitvallása is. Szvorák Katalin és zenésztársai nemcsak „elénekelnek”, elzenélnek valamit, hanem megszólaltatnak. Nemcsak elõadói az énekeknek, hanem mintegy újrateremtõi, hangzó életre keltõi. A zene, a dallamok nem ismernek határokat: „ Jó, hogy van Szvorák Katink, akit neve és nyelve többfelé köt, s akinek éneke híd. Nem gigászi híd kell ide, hisz a szakadék képzelt csupán. Elég egy palló, amelyen átsegít a túlsó partra. Ahol mi magunk vagyunk. Ha õ énekel, nyugodtan forgatom a földgömböt. A kicsiny pont harmóniája hallik…”
Ünnepi mûsorok nemzeti ünnepeinkre (március 15,augusztus 20, október 23)
Egyházi ünnepekhez kapcsolódó templomi koncert (Advent, Karácsony, Húsvét, Pünkösd) pl.: Örvendezzünk - közép-európai adventi és karácsonyi dalok
Óvodásoknak, iskolásoknak: verses elõadások, hangszerbemutatók, népdaltanítás, megzenésített gyerekversek
Utolsó frissítés ( 2015. szeptember 01. )